Kosztolányi Dezső

A rossz orvos

©Fapadoskonyv.hu Kft.

©Fapadoskonyv.hu Kft.

honlap: www.fapadoskonyv.hu

e-mail: info@fapadoskonyv.hu

A könyv az alábbi kiadás alapján készült:

Tolnai Nyomdai Műintézet és Kiadó Vállalat R.–T.

Budapest

Borító: Rimanóczy Andrea

ISBN 978-963-299-656-1

Kosztolányi Dezső

Kosztolányi Dezső a XX. századi magyar irodalmi megújhodás egyik vezető egyénisége. Költő, regényíró és kritikus. Szabadkán született, ugyanitt végezte iskoláit, Budapesten filozófiát hallgatott. Hírlapíró lett s a Budapesti Napló, a Világ, a Pesti Napló, majd a Pesti Hírlap szerkesztőségében dolgozott, mint tárcák, cikkek, színházi kritikák írója. A Nyugatnak megindítása óta munkatársa. „A szegény kisgyermek panaszai” c. verseskönyvével tűnt fel, mely a gyermekkor mindnyájunkban élő emlékeit idézi megkapó szépségű nyelven, kifejező erejű képekben. Későbbi verseskönyvei: „Mágia”, „Mák”, ,,Kenyér és bor”, „A bús férfi panaszai”. Verseinek misztikumra hajló, mélységesen finom árnyalásai vannak. Munkássága nagy része esik novellára és regényre. „Bűbájosok” című könyvének novellái tulajdonképpen kiszélesített versek, melyekben a történések az emberek lelkében folynak le. Első regénye, ,,A véres költő”, Néró alakját rajzolja, akinek a világ minden hatalma megadatott, csak a költészet adománya marad számára örökké elérhetetlen. E művét az Akadémia a Péczely-díjjal jutalmazta, németül – Thomas Mann előszavával – több kiadást ért s olaszra, angolra is lefordították. További regényei: „Pacsirta”, „Az aranysárkány”, ,,Édes Anna”. Kosztolányi rengeteg verset, számos színdarabot és regényt fordított. Mint kritikust az előadás nagy eleganciája és széles irodalmi kultúra jellemzik. Elbeszélő prózájában nincs egyetlen fölösleges szava sem, de minden szava szükségszerű, mint a világosságban a fénysugarak. Egyike a legnagyobb magyar stilisztáknak.